**ФИЛОЗОФСКИ ФАКУЛТЕТ У НИШУ**

**ДЕПАРТМАН ЗА ИСТОРИЈУ**

**НАСТАВНО-НАУЧНОМ ВЕЋУ**

**Подаци о кандидату:**

Име и презиме: Иван Митић

**Oбразовање:** Мастер историчар

* Завршене основне академске студије историје на Филозофском факултету у Нишу, 2012. године и стечено звање - дипломирани историчар.
* Завршене мастер академске студије историје на Филозофском факултету у Нишу, 2015. године и стечено звање - мастер историчар

**Подаци о радном месту и компетенцијама у одговарајућој области:**

* 2012-2013. године – запослен у Народном музеју у Нишу као кустос историчар приправник
* Од 2013. године – запослен у Народном музеју у Нишу на радном месту кустос историчар

Иван Митић је након завршених студија историје на Филозофском факултету у Нишу јасно профилисао своју професионалну усмереност ка области музеологије и културног наслеђа што се може видети и приказаним радним искуством али и широким опсегом стручног усавршавања у овим областима. Компетенције у областима музеологије и културног наслеђа колега Иван Митић је развио кроз разноврсне форме стручног усавршавања, учешћем на пројектима Министарства културе и информисања Владе Републике Србије, реализацијом тематских изложби али и објављивањем монографија, изложбених каталога, публикација и чланака у домаћим часописима. Своје вештине унапредио је, између осталог, учешћем на семинарима и то: „*Заштита културног наслеђа у ванредним ситуацијама*“ у организацији Централног Института за Конзервацију; „*Програм Креативна Европа: Припрема предлога пројеката из области музеологије*“ у организацији Министарства културе и информисања Владе Републике Србије, „*Писање пројеката из области културе*“ и др.

Значајно је поменути да је колега Иван Митић аутор неколико изложбених поставки и то - „*Ослобођење Ниша 1878. године (2018)*“; „*27. март–75 година касније (2016)*“ и „*Ослобођење Ниша 1944. године (2014)*“. Такође, учесник је на пројектима из области заштите културних добара финансираних од стране Министарства културе и информисања (*„Ослобођење Ниша у Другом светском рату и први месеци нове власти (2019)“; „Велики рат 1914-1918. године у мемоарима и ратним дневницима (2018)“*; „*Југ Србије у Великом рату (2015)“*, аутор је неколико монографија и публикација, учесник научних конференција са међународним учешћем, а од 2014. године колега Митић је и члан Националног комитета ИКОМ Србија.

**Подаци које говоре о склоности кандидата ка наставном раду:**

Колега Иван Митић је своју склоност ка наставном раду доказао у више наврата реализацијом предавања и радионица из области историје, музеологије и културног наслеђа како са студентима Департмана за историју Филозофског факулетета у Нишу тако и са ученицима основних и средњих школа са територије града Ниша. Осим директног контакта са студентима и ученицима, Иван је одржао и велики број онлине предавања школској популацији користећи савремену технологију (тзв. skype часови). Такође, Иван је своје вештине потврдио и у реализацији заједничких пројектних активности Народног музеја у Нишу и Филозофског факултета у Нишу, Департман за историју, у склопу пројекта под називом „*Велики рат 1914-1918. године у мемоарима и ратним дневницима*„. Важно помена јесте и Иваново учешће на научној конференцији са међународним учешћем „*Наука и савремени Универзитет-НИСУН 5*“ у организацији Филозофског факултет у Нишу.