**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | | | |
|  | | | | | | | | | | |
| **ПОДАЦИ О КАНДИДАТУ** | | | | | | | | | | |
| Презиме, име једног родитеља и име | | | | Петровић Миодраг Кристина | | | | | | |
| Датум и место рођења | | | | 3.8.1980. Ниш | | | | | | |
| **Основне студије** | | | | | | | | | | |
| Универзитет | | | | Универзитет у Нишу | | | | | | |
| Факултет | | | | Филозофски факултет | | | | | | |
| Студијски програм | | | | Књижевност и српски језик | | | | | | |
| Звање | | | | Дипломирани филолог за књижевност и српски језик | | | | | | |
| Година уписа | | | | 1999/2000. | | | | | | |
| Година завршетка | | | | 2007. | | | | | | |
| Просечна оцена | | | | 8,36 | | | | | | |
| **Мастер студије, магистарске студије** | | | | | | | | | | |
| Универзитет | | | |  | | | | | | |
| Факултет | | | |  | | | | | | |
| Студијски програм | | | |  | | | | | | |
| Звање | | | |  | | | | | | |
| Година уписа | | | |  | | | | | | |
| Година завршетка | | | |  | | | | | | |
| Просечна оцена | | | |  | | | | | | |
| Научна област | | | |  | | | | | | |
| Наслов завршног рада | | | |  | | | | | | |
| **Докторске студије** | | | | | | | | | | |
| Универзитет | | | | Универзитет у Нишу | | | | | | |
| Факултет | | | | Филозофски факултет | | | | | | |
| Студијски програм | | | | Филологија – наука о књижевности | | | | | | |
| Година уписа | | | | 2015. | | | | | | |
| Остварен број ЕСПБ бодова | | | | 128 | | | | | | |
| Просечна оцена | | | |  | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | **Категорија** | | |
| 1 | | Петровић, Кристина. 2019. „Хуманистички принцип као циљ друштвеног ангажмана Шекспирових историјских драма”, *Philologia Mediana*, Филозофски факултет, Ниш, година 2019, број XI, стр. 155-177. ISSN 1821-3332 | | | | | | М51 | | |
| *Кратак опис с адржине (до 100 речи)*  У раду се кроз преглед Шекспирових историјских драма (*Ричард II, Хенри IV, Хенри V, Хенри VI, Ричард III, Хенри VIII*) показује увек присутна дискрепанција између воље за моћ владара и „етички адекватног циља”, како га Гринблат назива. Међу различитим читањима презентиста, новоисторичара, културних материјалиста и других, у раду се доказује да је Шекспирово дело најтачније тумачити као цивилизацијску тековину која демонстрира да свако изневеравање хуманистичког принципа коначно води до човекове пропасти. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | | Петровић, Кристина. 2015. „Едријен Рич и политички ангажман кроз поезију: *Касније песме: Одабране и нове (1971 – 2012)*”, Зборник радова са научног симпозијума „Жене, рат, уметност”, Универзитет у Нишу, Центар за научноистраживачки рад САНУ, Београд, Ниш.2015, стр. 25 – 39. ISBN 978-86 7025-560-9 | | | | | | M33 | | |
| *Кратак опис с адржине (до 100 речи)*  Проучавање аспеката политичког деловања Едријен Рич кроз поезију базирано је на анализи њене последње књиге сабраних песама која обухвата период од 1971 ‒ 2012. године. Сагледава се њена доминантна поетска интенција ‒ борба за права човека, антиратни ангажман, говор у име обесправљених, те зазивање промене друштвеног система и уређења, као и њена поетска еволуција до политичке песникиње и иконе феминистичке борбе. Њен радикални активизам потиче из разматрања положаја жене коју она сматра централном фигуром промене. Рад се бави и утицајем њених политичких ставова на формалне, вредносне и значењске карактеристике њене поезије и питањем да ли је *промена* као кључна реч њене поетике утопијска перспективизација или шанса за глобални друштвени бољитак. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | | Петровић, Кристина. 2014. „Однос позоришта и стварности у *Путујућем позоришту Шопаловић* Љубомира Симовића”, Зборник радова са научног скупа „Стварност и фикција у култури Срба и Бугара”, Филозофски факултет, Ниш, 2014.стр. 203 – 205. ISBN 987-86-7379-329-0 | | | | | | М33 | | |
| *Кратак опис с адржине (до 100 речи)*  У раду се разматра однос позоришта и стварности у драми *Путујуће позориште Шопаловић,* Љубомира Симовића. Тема се разматра са аспекта фабуле „аристотеловског темеља трагедије” и оног другог по важности – карактера. Доказује се да аутор кроз затворену цикличну структуру проблематизује однос уметности и стварности на фабуларном, поетичком и филозофском нивоу, али да се функција уметности као ангажоване (делатне) не доводи у питање. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | | Петровић, Кристина. 2012. „Феномен другости и националних стереотипа у Сeленићевом роману *Очеви и оци*”, Зборник радова са научног скупа „Други о Србима, Срби о другима”, Филозофски факултет, Ниш, 2012, стр. 301- 311. ISBN 987-86-7973-237-8 | | | | | | М14 | | |
| *Кратак опис с адржине (до 100 речи)*  Дошљак и странац, као пратећи мотиви урбанизације српске прозе у двадесетом веку, у Селенићевом роману *Очеви и оци* сагледани су кроз призму националних стереотипа. Сусрет са другим културама ликовима Селенићевог романа постаје разлог за отрежњење од националних стереотипа или повод за бежање у њих. У тим вавилонским сударима цивилизација долази до конфликата и метаморфоза, које писац користи за демистификацију и раскринкавање стеротипизације као доживљаја „других”. | | | | | |
| Рад припада научној области докторске дисертације | | | **ДА** | НЕ | **ДЕЛИМИЧНО** |
| 5 | | Петровић, Кристина. 2013. „*Сопствена соба* Вирџиније Вулф у контексту феминистичког ангажмана: феминистички текст или литерарна критика (I)”, *Свеске,* Панчево, издавач: *Мали Немо,* број 108, јун 2013, стр.60 – 67. ISSN 1451-9976; „*Сопствена соба* Вирџиније Вулф у контексту феминистичког ангажмана: феминистички текст или литерарна критика (II)”*Свеске,* Панчево, издавач: *Мали Немо,* број 109, септембар 2013, стр.73 – 79. ISSN 1451-9976 | | | | | | М53 | | |
| *Кратак опис с адржине (до 100 речи)*  У раду се разматра есејистички профил Вирџиније Вулф која, указујући на непостављена литерарна и друштвена питања, уноси интелектуални немир у друштвене кругове, још увек, викторијанске Енглеске. Разматран је њен друштвено ангажовани есеј *Сопствена соба,* који разматра једно од најкотроверзнијих и најделикатнијих питања тадашњег књижевног дискурса – питање женске позиције и „женског писма”. Рад покушава да да одговор на питање (о коме се критичари различито изјашњавају) да ли је дотични есеј феминистички памфлет или литерарна критика савремене енглеске књижевности. | | | | | |
| Рад припада научној области докторске дисертације | | | **ДА** | НЕ | **ДЕЛИМИЧНО** |
| 6 | | Петровић, Кристина. 2008. „Интелектуалац и рат у *Мртвим јавкама* Александра Вуча”, Зборник реферата са научног скупа *Књижевност и историја X,* „Србија у књижевности у Првом светском рату” (из пројекта Књижевност и историја Министарства науке Републике Србије), Центар за научноистраживачки рад САНУ и Универзитета у Нишу, (УДБ 821. 163.41 – 31.09) стр. 89 – 104. | | | | | | М44 | | |
| *Кратак опис с адржине (до 100 речи)*  У периоду после Другог светског рата, када се књижевност ослободила строге ангажованости испољене у виду глорификације антифашизма и победе, у литературу је поред победника, револуционара и пораженог уведен још један књижевни лик – пасивни посматрач ратних дешавања. Немоћан да превазиђе своју комплексну природу и делује, тај јунак не бива анатемисан због тога, већ писац покушава да га разуме и залаже се за његово помиловање пред очима читалаца. Тема овог рада је унутрашњи сукоб који се одвија у свести и подсвести главног лика *Мртвих јавки*. Размотрени су чиниоци који условљавају деловање Вучовог јунака, дубока потреба да се ангажује на страни добра и разлози због којих се он ипак одлучује за неделовање. | | | | | |
| Рад припада научној области докторске дисертације | | | **ДА** | НЕ | **ДЕЛИМИЧНО** |
| 7 | | Петровић, Кристина. 2009. „Хамлет – човек од акције или не?” *Свеске,* Панчево, издавач: *Мали Немо,* број 94, децембар 2009 стр. 45 – 57. YU ISSN 1451-9976 | | | | | | M53 | | |
| *Кратак опис с адржине (до 100 речи)*  Од деветнаестог века надаље, најтумаченије питање везано за Шекспировог *Хамлета* је питање одлагања освете. У овом раду, разматра се Хамлетова способност за деловање и разлози његовог скривања иза маске контемплације и узмицања пред ангажовањем. Узроци Хамлетовог оклевања сагледани су кроз призму есхатолошког, психолошког али пре свега филозофског и етичког. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 8 | | Петровић, Кристина 2017. „Савремени приступи у обради драме – драма као етички изазов”са стручно-научног скупа са међународним учешћем „Васпитање и образовање кроз игру, уметност и стваралаштво”, у организацији Високе школе струковних студија за образовање васпитача, Пирот и Педагошког друштва Србије (под покровитељством Министарства просвете, науке и технолошког развоја) (зборник са конференције је у фази штампања) | | | | | |  | | |
| *Кратак опис с адржине (до 100 речи)*  Рад се бави потенцијалом драме у етичком образовању и васпитању ученика. Дијалектика драмског текста ставља ученика у позицију да разматра важна питања која се неретко тичу расе, класе или рода, маргинизованих друштвених група или појединаца. У раду се сагледавају и поједини иновативни методички и педагошки концепти у обради, предавању и приступу драми, веома популарни у Енглеској и другим земљама у периоду након Другог светског рата, попут методе Дороти Хиткот, Паула Фреиреа, Аугуста Боала и других. У раду се разматра у којим аспектима драма и савремене теорије проучавања исте могу допринети моралном узрастању ученика, новом сагледавању животних ситуација кроз етичке изазове и како се оне могу применити на тумачење драмског текста и сценску игру. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
|  | | | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | | | **ДА** | **НЕ** |
| *образложење* | | | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | | | |
| Име и презиме, звање | | | Снежана Божић, доцент | | | | | | | |
| Ужа научна област за коју је изабран у звање | | | Српска и компаративна књижевност (Увод у методику и методика наставе српског језика, Методика наставе књижевности) | | | | | | | |
| Датум избора | | | 11. 12. 2015. | | | | | | | |
| Установа у којој је запослен | | | Филозофски факултет Универзитета у Нишу | | | | | | | |
| Е-пошта | | | snezana.bozic@filfak.ni.ac.rs | | | | | | | |
| **Најзначајнији радови ментора из научне области којој припада тема докторске дисертације** | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | | **Категорија** | |
| 1 | Božić, S. (2019). Obrada motiva smrti u nastavi književnosti. U: WIELKIE TEMATY KULTURY W LITERATURACH SŁOWIAŃSKICH 13, Tanatos 2, *SLAVICA WRATISLAVIENSIA* CLXVIII (Red. Elžbieta Tyszkowska-Kasprzak, WspȎlpraca Gordana Đurđev-Malkiewicz, Mateusz Šwietlicki, Dorota Žygadło-Czopnik), Wydawnictwo Uniwersytetu Wroclawskiego, Wroclaw, 2019, str. 615-629. DOI: 10.19195/0137-1150.168.52 ISSN 0239-6661 (AUWr) ISSN 0137-1150 (SW) | | | | | | | | М14 | |
| 2 | Божић, С. (2020). Емпатијско-етички модел читања у настави књижевности. У: *Књижевна историја, часопис за науку о књижевности*, бр. 170, год. LII (2020), Београд: Институт за књижевност и уметност (у штампи) | | | | | | | | M24 | |
| 3 | Божић, С. (2019). Блаже Конески у наставном проучавању. У: *XLV меѓународна научна конференција на LI летна школа на меѓународниот семинар за македонски јазик, литература и култура,* Универзитет „Св Кирил и Методиј“, Меѓународен семинар за македонски јазик, литература и култура, Скопје, 2019. стр. 279-294. УДК 821.163.3:37.091.3. ISBN 978-9989-43-426-6 COBISS.MK-ID 110538250 | | | | | | | | М33 | |
| 4 | Јовановић, Ј., Снежана, Б. (2017). Савремени приступи проучавању прозе у настави – могућности иновације у задатим програмским оквирима. У: *XLIII мегународна научна конференција на XLIX мегународен семинар за македонски јазик, литература, култура* (зборник радова). Скопје: Универзитет „Св. Кирил и Методиј“, стр. 392 – 404. – ISBN 978-9989-43-391-7 | | | | | | | | M33 | |
| 5 | Божић, С. (2018). *Пријатељство на мрежи – о интернету и настави књижевности /* Снежана Божић. Ниш: Филозофски факултет, (2018), 244 стр. – ISBN 978-86-7379-48-8 | | | | | | | | M42 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | | **ДА** | **НЕ** |
| *образложење* | | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | | |
| Предлог наслова теме докторске дисертације | | | Ангажована драма у наставној пракси | | | | | | | | |
| Научно поље | | | Друштвено-хуманистичке науке | | | | | | | | |
| Научна област | | | Филолошке науке; Педагошке науке | | | | | | | | |
| Ужа научна област | | | Српска и компаративна књижевност; Методика наставе књижевности и српског језика | | | | | | | | |
| Научна дисциплина | | | Методика наставе књижевности, Теорија драме, Методологија проучавања књижевности | | | | | | | | |
| 1. | Предмет научног истраживања *(до 800 речи)* | | | | | | | | | | |
| Предмет истраживања обухваћен овим радом је ангажована драма у настави књижевности, чиме се спајају две истраживачке области – књижевност, која има потенцијал да утиче на друштвену свест, и процес наставе, у коме је наставнику дата прилика да тај аспект расветли и, примењујући одговарајућу наставну методологију, апликује.  У уводном делу дисертације разматра се на који се начин драмска књижевност етаблирала као део активног друштвеног праксиса, и то у историјском континууму од античких до савремених књижевних и књижевнотеоријских текстова. Са тим циљем, јавља се потреба за разматрањем и саме терминолошке заснованости синтагме *ангажована драма,* као и начина на који ће она у раду бити коришћена. Истраживачки корпус овог дела дисертације чине репрезентативни примери драмских и теоријских радова одабраних аутора који је имплицитно или експлицитно расветљавају.  Прва промишљања друштвене функције књижевности препознају се у најстаријим делима светске литературе, антици и првим поетичким текстовима. Платон у *Држави* пише да поезија има дејство само на слабији, неумни део душе, којим не владају закони и логос, већ емоције, и она појачава недостојне сентименте узбуђења и растројства, уместо спокојства, прибраности, логике и умности (1976: 310). Аристотел тај магични утицај поезије на душу своди на изазивање двају осећања (страха и сажаљења) и, приликом гледања трагедије, прочишћавање, односно ослобађање од таквих афеката*.* Појам *catharsis* постаје најзагонетнији и најтумаченији термин науке о књижевности и, управо њиме, Аристотел трагедији враћа друштвени легитимитет. Размотрен је ангажман у делу Вилијама Шекспира који је извршио непорециви утицај на све писце који се, у оквиру драмске књижевности, баве критиком људске природе и друштвених односа. Иницијално, творац термина *ангажована књижевност* је Жан Пол Сартр (Jean-Paul Sartre) и он га први пут образлаже у часопису *Модерна времена* (1947*).* Сартр тврди да је свако писање ангажовано и у својим филозофским експликацијама и драмским остварењима разматра питање човекове слободе, као *слободе за нешто*. Хенрик Ибзен (Henrik Ibsen), од кога, по мишљењу Роберта Брустеина и Рејмонда Вилијамса (Robert Brustein, Raymond Williams) почиње револуционарно позориште, указује на проблеме норвешког друштва, уносећи и сценске промене у театарску форму. У овом смислу даље одлази Бертолд Брехт, креирајући сасвим нови концепт театра – такозвано епско позориште. Разарајући све формалне одлике класичне драме, а задржавајући њен ангажман кроз јако дејство на пубику, Самјуел Бекет уноси револуционарне промене новом жанровском одредницом – антидрамом. Тим путем настављају многи, од којих је посебна пажња у овом раду посвећена великом активисти – драмском писцу Харолду Пинтеру (Harold Pinter) и његовој *комедији претњи* (*Comedies of Menace*). Иако је ангажована драма у савременој култури јако популаран жанр и многи се у њој огледају (међу нашим и страним писцима), у оквиру овог рада ауторка се задржава на онима који у неком смислу проналазе место у школском програму, или су њени незаобилазни репрезенти (какав је случај са Сартром, Ибзеном и Пинтером). Размотрено је и на који начин су класици српске драме (одабрани опет у корелацији са наставним програмима) Јован Стерија Поповић, Бранислав Нушић, Душан Ковачевић, Љубомир Симовић и Александар Поповић својим драмским стваралаштвом узели учешћа у борби за боље и хуманије друштвено уређење. Из опуса сваког од наведених писаца одабране су драме у којима се препознаје „свесно и организовано изражавање ауторове намере да свој ангажман учини и ангажманом оних за које пише“(Селенић 2003: 41).  У средишњем делу рада разматрају се традиционални и модерни приступи драми у процесу наставе, којима се у већој мери исцрпљује њен идејни потенцијал. Нарочита пажња посвећена је драмском тексту као етичком изазову који пред ученицима отвара питања расе, класе, пола и рода и наводи их да, кроз „наративну емпатију” (Suzanne Keen) и „морално мишљење” (Brian Edmiston), промишљају и одлучују о важним друштвеним питањима. У том смислу, разматра се рад Брајана Едмисона (Brian Edmiston) који супротставља два етичка приступа драмском тексту – Џоа Винстона (Joe Winston) и Михаила Бахтина (Mikhail Bakhtin). Енглеска предњачи у примени драмског метода у настави (и то од шездесетих година двадесетог века) у оквиру драмске педагогије. Посебна пажња посвећена је Дороти Хиткот (Dorothy Heathcote) и њеним методама подучавања кроз драмску игру. Педагошку револуцију уноси и бразилски едукатор Пауло Фреире (Paulo Freire) својом *педагогијом потлачених,* инсистирајући на интерактивном методу наставе у којој су предавач и ученици равноправни учесници. Хуманистички принцип поставља се као примаран и у радовима Марте Нусбаум (Martha Nussbaum), која књижевна дела сматра важним за хуманистичко образовање ученика, а Сузан Кин средством за буђење емпатије.  У трећој целини, у складу са сазнањима и заључцима до којих се дошло у претходним поглављима – истраженим потенцијалом драмског текста (да начини друштвену промену) и различитим стандардним и иновативним стратегијама којима се та могућност може остварити на наставном часу, предлаже се неколико метода за обраду драмског текста. У зависности од самог дела које се обрађује, наставник може одабрати и применити неке од од њих, водећи при томе рачуна о свим образовним, функционалним и васпитним захтевима које обрада наставне јединице треба да задовољи и који су предвиђени прописаним стандардима и исходима наставе. Њима ће се процес анализе иновирати и актуелизовати, а да се при том не поремети уобичајени наставни ток којим ученици стичу све потребне информације о делу. Тако се у припремној фази када се врши „интелектуална и доживљајна мотивација” (Росандић) може применити метода названа *актуелизација фабуле.* У првом делу тумачења, временска и просторна локализација текста може се извршити методом *драма у контексту,* класичну анализу ликова осавремениће *одбрана лика,* а идејни слој дела обрадиће се кроз метод *постављање проблема.* После детаљне анализе дела, у виду додатних активности, могу се применити методе *писање писама* или *лик у данашњем времену* којима се додатно истиче актуелност и ангажованост драмског текста. Свака од њих у корелацији је се радом педагога и теоретичара наведеним у претходном делу рада.  У четвртој целини предлаже се неколико целовитих методичких интерпретација којима се претходне методе могу испробати, а које се идејно уклапају у дискурс овог рада (*Антигоне* Софокла*, Чекајући Годоа* Семјуела Бекета и *Балканског шпијуна* Душана Ковачевића). На самом крају понуђена су и закључна разматрања са синтезом увида и закључака до којих се у обављеном истраживању дошло. | | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | | |
| Предложена литература обухвата две  области које су потпуно усклађене са најављеним истраживањима докторске дисертације:  – Oдређени број аутора и дела који се у контексту „ангажоване литературе” чине парадигматичним. У разматрање су узете драме Шекспира, Жан Пол Сартра, Хенрика Ибзена, Бертолда Брехта, Семјела Бекета и Харолда Пинтера, као и најзначајнијих представника српске драме – Ј. С. Поповића, Б. Нушића, Љ. Симовића, Д, Ковачевића и А. Поповића;  – Релевантни текстови из области методике наставе драме, педагогије и драмске педагогије:Пауло Фреире: *Педагогија потлачених*и *Педагогија аутонимије*,Augusto Boal: *Theatre of the Oppressed,* Марта Нусбаум: *Неговање човечности: класична обрана реформе у либералном образовању,* *Не за профит: зашто је демократији потребна хуманистика*, Suzan Keen: *Theory of Narrative Empathy*, Helen Nicolson (editor)  *Teaching Drama*, Brian Edmiston: *Drama as Etical Education*, Dorothy Heatcote – *Contexts for Active learning: Four models to forge links between schooling and society*, Сунчицa Милосављевић *Драмска педагогија (Драмска уметност у интегрисаном образовању*), Драгутин Росандић: *Методика књижевног одгоја и образовања,*Павлe Илић: *Српски језик и књижевност у наставној теорији и пракси: методика наставе*, Александар Јовановић (приређивач): *Како предавати књижевност (теоријске основе наставе)*, Снежанa Божић: *Пријатељство на мрежи – о интернету и настави књижевности*,Michael Anderson, Colleen Roche (editors):*Teaching Drama in the 21st Century*, Бранкa Јакшић Провчи: *Паралеле и сусретања – Душан Ковачевић и Александар Поповић,* Слободан Селенић:*Ангажман у драмској форми*, Бертолд Брехт: *Дијалектика у театру*, Роберт Брустеин: *The Theatre of Revolt (An Approach to the Modern Drama)*, Рејмонд Вилијамс: *Драма од Ибзена до Брехта*, Флоранс Дипон: *Аристотел или Вампир западног позоришта*, Жан Дивињo: *Социологија позоришта /колективне сенке/*... | | | | | | | | | | | |
| 3. | Циљеви научног истраживања *(до 500 речи)* | | | | | | | | | | |
| Увид у уобичајена методолошка поступања при тумачењу драмских текстова на часовима књижевности наводи на закључак о неопходности иновирања овог процеса, како би сам драмски текст на ученике деловао својим пуним капацитетом. Циљ овде предложеног истраживања је разматрање нових методичких стратегија којима би се процес обраде драмског дела на школском часу могао актуелизовати и којим би се могао додатно расветлити његов друштвено ангажовани потенцијал. Сви методичари наставе књижевности бавили су се, у већој или мањој мери, питањем наставног тумачења драме. У методичким уџбеницима Милије Николића, Драгутина Росандића и Павла Илића, драми је посвећено по једно поглавље, колико и осталим двама књижевним родовима. Драма је предмет посебног научног интересовања методичара попут Мирољуба Вучковића и Бранке Јакшић Провчи, који јој посвећују своје научне монографије, предлажући и развијајући у њима различите видове методичког приступа драмском тексту.  Од шездесетих и седамдесетих година двадесетог века најпре у Енглеској, у методама Дороти Хиткот и Гевина Болтона (Gavin Bolton), а касније и у другим земљама, појавила се иницијатива да се драмска педагогија укључи у начине предавања не само књижевности него и других дисциплина. Иако данашњи приступи у обради драме који се презентују на многобројним семинарима, радионицама и конференцијама промовишу нови *драмски* метод у оквиру наставних и ваннаставних активности, на часовима често нема времена за њихово имплементирање и практиковање. Овим радом настоји се да се скрене пажња на такве приступе, који потенцијал драме исцрпљују у већој мери у односу на стандардна приступања, а да се истовремено остварују и сви функционални, образовни и васпитни аспекти обраде који су предвиђени наставним програмима, стандардима и исходима.  Са тим циљем, у раду се предлаже и неколико метода које би могле расветлити идејни (ангажовани) аспект драме, као и исцрпети у већој мери њене афективне капацитете. Уложен је напор да се кроз предложене методе драма контекстуализује (постави у друштвено-политички, културолошки оквир, као и у књижевни контекст ради систематичног упознавања поетике рода) и актуелизује (њена тематика и идејни слој представе као актуелан и у данашњем друштву). Кроз *одбрану лика* и метод *лик у данашњем времену,* ученици ће развијати емпатију и покушати да сагледају и проблем представљен драмом из другачијег дискурзивног позиционирања. Последњом предложеном методом – *писањем писама* из визуре ликова испробава се метод који се практикује у *форум театру* Агуста Боала (Augusto Boal), као још један начин промишљања тематике драме и дискутовања о проблематичним поступцима појединца и друштвеним појавама. Циљ метода предложених овим радом је да се ученицима кроз анализу драмског текста пружи, осим систематичног знања о драмском роду и подстицања критичког мишљења, могућност за стицање ширег хуманистичког образовања кроз развијање емпатије и перцепцију идејног (ангажованог) слоја књижевног дела. | | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | | |
| Кроз анализу дела великих драматичара расветљава се појам ангажоване драме и потенцијал драмског текста да осликава, расветљава и критикује друштвене појаве. Аутори су бирани према критеријуму њихове повезаности са дефиницијом ангажованог или револуционарног театра, али се такође водило рачуна о њиховој заступљености у школском програму.  Драмска форма је непресушни извор за савремене интерпретације у новим социјалним контекстима у којима се морална, естетска, политичка и друга питања изнова отварају да би се реинтерпретирала и преиспитала. Сагледани су и радови значајних педагога, методичара и теоретичара драме који су у драмском тексту и у драмском методу препознали могућност за емотивно, мисаоно и морално узрастање ученика.  Представљено је неколико оригиналних метода којима се идејни и етички аспект драме ставља у први план, ученицима се омогућава да доживе и проживе драмски текст, а затим размишљају, проблематизују и драматизују идеје заступљене у њему. У оквиру апликативног дела рада понуђено је и неколико методичких припрема (сценарија) за обраду изабраних драмских текстова. | | | | | | | | | | | |
| 5. | Примењене научне методе *(до 300 речи)* | | | | | | | | | | |
| У циљу остваривања постављених концепцијских замисли коришћено је више метода, међу којима су свакако заступљене основне: аналитичко-синтетичка, дескриптивна и експликативна при сагледавању идејних тумачења ангажоване драме као и конкретних дела, потом индуктивно-дедуктивна, компаративна и метода конкретизације, као и метода генерализације при уопштавању проучених становишта. У зависности од самих књижевних дела посезало се и за достигнућима новог историзма, презентизма, семиотике, психоанализе, афективне наратологије и етичке критике. | | | | | | | | | | | |
| Предложена тема се прихвата неизмењена | | | **ДА** | | | | | **НЕ** | | | |
| Коначан наслов теме докторске дисертације | | | Ангажована драма у наставној пракси | | | | | | | | |
| **ЗАКЉУЧАК** *(до 100 речи)* | | | | | | | | | | | |
| Комисија закључује да је предложена тема Кристине Петровић *Ангажована драма у наставној пракси* у потпуности научно заснована те да треба одобрити израду дисертације о наведеном проблему. С једне стране, кандидаткиња обухвата велики распон драмских текстова, од Шекспира преко Сартра, Ибзена,  Брехта, Бекета и Пинтера, па до најзначајнијих представника српске драме бавећи се њиховом ангажованошћу. С друге стране, широко теоријски и практично сагледан проблем ангажоване драме смештен је у наставни контекст, што докторској дисертацији даје додатну апликативну вредност и тежину.  Зато комисија, као што је напоменуто, **ПРИХВАТА** предложену тему за израду докторске дисертације. | | | | | | | | | | | |
| **ПОДАЦИ О КОМИСИЈИ** | | | | | | | | | | | |
| Број одлуке НСВ о именовању Комисије | | | | **8/18-01-003/20-020** | | | | | | | |
| Датум именовања Комисије | | | | **9. 6. 2020. године** | | | | | | | |
| **Р. бр.** | | **Име и презиме, звање** | | | | | | | **Потпис** | | |
| 1. | | Др Дејан Милутиновић, ванредни професор | | | | | | председник |  | | |
| Српска и компаративна књижевност | | | Филозофски факултет у Нишу | | | |
| (Научна област) | | | (Установа у којој је запослен) | | | |
| 2. | | Др Снежана Божић, доцент | | | | | | ментор, члан |  | | |
| Српска и компаративна књижевност | | | Филозофски факултет у Нишу | | | |
| (Научна област) | | | (Установа у којој је запослен) | | | |
| 3. | | Др Бранка Јакшић Провчи, ванредни професор | | | | | | члан |  | | |
| Српска и јужнословенске књижевности са теоријом књижевности | | | Филозофски факултет у Новом Саду | | | |
| (Научна област) | | | (Установа у којој је запослен) | | | |
| 4. | | Др Милена Каличанин, ванредни професор | | | | члан | | |  | | |
| Англоамеричка књижевност и култура | | | Филозофски факултет у Нишу | | | |
| (Научна област) | | | (Установа у којој је запослен) | | | |  | | |
| 5. | | Др Марина Јањић, редовни професор | | | | | члан | |
|  | | Српски језик | | | Филозофски факултет у Нишу | | | |
|  | | (Научна област) | | | (Установа у којој је запослен) | | | |
| Датум и место:  ……………………………… | | | | | | | | | | | |