**ЗАХТЕВ**

**ЗА АНГАЖОВАЊЕ ДЕМОНСТРАТОРА**

**ЗА ПОМОЋ У РЕАЛИЗАЦИЈИ НАСТАВНИХ АКТИВНОСТИ**

Департман:

**Департман за англистику**

Академска година: **2020/2021**. Семестар: **јесењи**

Име и презиме студента-демонстратора: **Марко Митић**

Студент прве године студија: **МАС Англистике, Филозофски факултет, Универзитет у Нишу** (програм, факултет, универзитет)

Просечна оцена у току студија:

* на мастер студијама: -/- (студије у току, пријављена теза, досадашњи просек 10,00)
* на основним студијама: 8,47 (50 положених испита, 260 кредита)

**ОБРАЗЛОЖЕЊЕ**

Студијски програм на коме је потребна помоћ демонстратора

**ОАС Англистике** (ОАС, МАС, назив програма)

Предмети на којима би демонстратор био ангажован:

|  |  |  |  |
| --- | --- | --- | --- |
|  | Назив предмета | семестар | број часова вежби |
| 1. | **Америчке студије** | **3.** | **4** |
| 2. | **Америчка књижевност - класици** | **5.** | **4** |
|  | УКУПНО | | **8** |

**Образложење потребе за ангажовањем демонстратора**

**Оптерећење свих сарадника на департману који подноси захтев** (за сваког запосленог сарадника, навести све предмете на којима држи часове вежби и укупан број часова недељно. Ископирати табелу онолико пута колико је потребно, према броју сарадника на департману)

**Оптерећење свих наставника и сарадника ажурирано је у плавој књизи.**

**Навести конкретне разлоге због којих је потребна помоћ демонстратора:**

Потреба за сарадницима и развојем научног подмлатка на предметима из научне области *Англоамеричка књижевност и култура* постоји већ годинама уназад. У прилог овој тврдњи наводимо и податке да на Департману за ову област постоји само 1 (један) сарадник, те да већина наставника, без обзира на наставничко звање, држи часове и предавања и вежби, при чему је већина ангажована је на свим нивоима студија, док већина доцената и ванредних професора из ове области има укупан фонд часова значајно изнад норме. Такође, услед кадровских промена на департману (избор нових доцената, одлазак у пензију једног редовног професора на почетку школске 2017/2018. године и предстојећи одлазак у пензију још једног редовног професора на почетку 2020/2021. године) дошло је до прераспоређивања наставника за поједине предмете у оквиру ове научне области. Овим је проблем обезбеђености потребног нивоа наставе, односно испуњености одређених стандарда и норматива, знатно отежан, па је ангажовање демонстратора, али и сарадника, постало и више него потребно. Такође, у светлу развоја новог научног и академског подмлатка, треба имати у виду да је нарочито у овој области то осетљив и дуготрајан процес, те да је стога неопходно припремити и увести млади кадар у наставу што пре.

Потреба за развојем научног подмлатка нарочито је изражена код групе обавезних предмета из области Америчке књижевности и културе, конкретно на предмету *Америчке студије* у предстојећем 3.семестру, обавезном предмету са фондом часова 2+2, при чему се због броја студената и специфичности предмета, вежбе изводе у две групе, па је стваран број часова 2+4 и на обавезном предмету *Америчка књижевност – класици* у 5. семестру са фондом 2+4, односно, 2+8 са поделом у две групе. Треба такође имати у виду и чињенице да предметни наставник доцент др Ана Коцић Станковић која изводи и предавања и вежбе на оба предмета има у просеку 14 часова недељно на годишњем нивоу, те да се уписани број студената на ОАС Англистика стално увећава. Са 90 студената колико је уписано у претходне три школске године на ОАС Англистике потреба за ангажовањем сталног сарадника за помоћ на часовима вежби је не само оправдана, већ и неопходна.

У Нишу,

2. 9. 2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Душан Стаменковић

Управник Департмана за англистику