**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Јонић Зоран Јелена | | | | | |
| Датум и место рођења | | | 01.12.1980, Ниш | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Књижевност и српски језик | | | | | |
| Звање | | | Дипломирани филолог за књижевност и српски језик | | | | | |
| Година уписа | | | 1999/2000. | | | | | |
| Година завршетка | | | 2006. | | | | | |
| Просечна оцена | | | 8,23 | | | | | |
| **Мастер студије, магистарске студије** | | | | | | | | |
| Универзитет | | |  | | | | | |
| Факултет | | |  | | | | | |
| Студијски програм | | |  | | | | | |
| Звање | | |  | | | | | |
| Година уписа | | |  | | | | | |
| Година завршетка | | |  | | | | | |
| Просечна оцена | | |  | | | | | |
| Научна област | | |  | | | | | |
| Наслов завршног рада | | |  | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија, Наука о књижевности | | | | | |
| Година уписа | | | 2016. | | | | | |
| Остварен број ЕСПБ бодова | | | 128 | | | | | |
| Просечна оцена | | | 9,53 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Радосављевић, Јелена. *Аспекти Кашанинове есејистике у књизи Српска књижевност у средњем веку*. Зборник Матице српске за књижевност и језик, 2016, књига 64, свеска 1, стр. 39-58. | | | | | | М24 | |
| У раду су изложени најважнији аспекти Кашанинове есејистичке мисли у књизи Српска књижевност у средњем веку, коју аутор не сагледава као класичну историју књижевности, већ као историју једног времена, ону која поред нужне књижевноисторијске грађе доноси, превасходно, оригиналне идеје усмерене ка приказивању живота и друштвене атмосфере средњовековних људи, ка портретисању личности писаца и личности њихових дела, ка анализи и коментарима мисаоно најважнијих и књижевно најлепших текстова. Ова књига је постала нетипичан књижевноисторијски документ и резултат је пишчевог напора да своју спознајну моћ пренесе на читаоце посредујући између књижевности и реципијената, омогућивши тиме лакше и боље разумевање и читање наше старе књижевности. Пажња аутора била је усмерена на Кашанинове есејистички исписане тезе и закључке које одликује висока духовна снага и литерарна беспрекорност, утичући тиме на настајање непоновљивих средњовековних портрета писаца и песника, од којих су издвојена три, којима Кашанин прилази са посебном пажњом као сложеним духовним портретима, а њиховом делу као сложеним духовним творевинама, а то су: Свети Сава, Доментијан и Теодосије*.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 2 | Радосављевић, Јелена. *Хришћански мотиви и њихов одраз у виђењу савремености Јејтсовог и Лалићевог времена (поводом дела Путовање у Византију, Византија и Четири канона).* Годишњак Центра за црквене студије *Црквене студије.* 2015, година XII, бр. 12, стр. 537-546. | | | | | | М24 | |
| У раду се даје компаративни осврт на поезију обележену Византијом Виљема Батлера Јејтса и Ивана В. Лалића кроз трагање за хришћанским мотивима који нас воде до универзалне уметничке истине, где не постоје религијске разлике и опредељења. Упркос модерној песничкој мисли испуњеној сумњом и иронијом у односу на савремени тренутак, читаоци су сведоци оне, која је у одабраној поезији Јејтса и Лалића, носилац спасоносне библијске истине. Јејтс и Лалић тематизују различите видове човековог грешног постојања када његова душа, изгубивши своју првобитну чистоту, трага за могућностима спасења, за духовним преосмишљавањем дубоке уроњености у материјалне токове. Обојица знају да духовног нема изван људског, те да је уметност њихов најбољи посредник, која, дозивајући у сећање Византију, прониче до најчистијег израза тоталитета бића. | | | | | |
| Рад припада научној области докторске дисертације | | | ДА | НЕ | **ДЕЛИМИЧНО** |  | |
| 3 | Јонић, Јелена. *Животописац Данило* II *у виђењу Димитрија Богдановића у делу Студије из српске средњовековне књижевности и Милана Кашанина у делу Српска књижевност у средњем веку.* Зборник радова са научног скупа *Византијско словенска чтенија I,* Центар за византијско-словенске студије Универзитета у Нишу, Међународни центар за православне студије, Ниш, Центар за црквене студије, Ниш, 2018, стр. 327-334. | | | | | | М63 | |
| У раду се сагледавају следећи аспекти Богдановићевих и Кашанинових истраживања Даниловог зборника: како реконструисати и ревалоризовати средњовековно књижевно наслеђе (не директно у вези са зборником, али свакако као битан предуслов његовог истраживања), како се односити према жанру, који су критеријуми за сагледавање оригиналности самога писца и његовог зборника у односу на писце и дела који му претходе, истицање Даниловог талента и систематичности, стварање култа, уочавање и вредновање теолошких садржаја, дефинисање идеја, приказивање живота и друштвене атмосфере средњовековних људи, портретисање личности писца и личности његових дела, анализа и коментар мисаоно најважнијих и књижевно најлепших текстова, сагледавање саме структуре специфичног Даниловог житија и напослетку издвајање његових стилских особености. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 4 | Јонић, Јелена. *Духовне димензије посланице игуману Спиридону Светога Саве у контексту српске средњовековне посланице.* Годишњак Центра за црквене студије *Црквене студије*, 2019, година XVI, бр. 16/1, стр. 389-398. | | | | | | М24 | |
| Анализирањем Савине посланице игуману Спиридону аутор се усредсрећује на духовно-моралне категорије овога света које имају порекло у библијском, светоотачком учењу о смрти, греху, покајању, тузи, светлости, мудрости, вери и љубави као врхунском божанском надахнућу, највећој благодати у којој се сустичу и искупљују сви остали феномени души подобни. Поменуте категорије посматране су као тематско-мотивски склопови унутар композиције посланице, и имао се у виду и историјски тренутак и време њеног настанка, који ће утицати на доминирање, односно мању фреквентност одређених тема и мотива. Од великог је значаја је и освртање на формално и структурно одређење посланице у оквиру општих места која су предвиђена за овај жанр и посматрање степена подударања, односно одступања од обрасца. Значајан је и осврт на језичко-стилске особености посланице кроз оно што представља стил епохе, али и извесна филолошка кретања ван епохе. Анализом споменутих поетичких и теоријских позиција долази се до дубинске структуре овог текста, као и посланичких текстова уопште, који су изграђени на вери и нади за спасење и љубави за охристовљење. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 5 | Јонић, Јелена. *Правни статус Свете Горе од античког периода до данас.* (Коаутор рада).  Тематски зборник посвећен архимандриту Дионисију (Пантелићу), духовнику манастира Светог Стефана у Липовцу, поводом седам деценија његове монашке службе, Центар за црквене студије, Ниш, 2019, стр. 153-166. | | | | | | М44 | |
| Мало се зна о историји полуострва Атос у периоду од 2. века п.н.е до 10. века н.е. Први документ на основу којег имамо увид о томе шта се дешавало на овом простору је први устав Свете Горе, Цимискијев типик, тзв. Трагос, написан 972. год. н.е. Овај акт је превасходно настао из намере да се уреде правно и формално функционисање нових монашких заједница са једне, и однос монашке територије према Ромејском царству, са друге стране. Током своје хиљадугодишње историје, Света Гора ће добити бројне типике, уставе и статуте којима ће уређивати своју друштвену, али и међународну, правну позицију и односе према тадашњој и данашњој грчкој држави, а све у циљу очувања аутономије и самосталности у доношењу најважнијих одлука за њено функционисање и одржање. | | | | | |
| Рад припада научној области докторске дисертације | | | ДА | НЕ | **ДЕЛИМИЧНО** |  | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | НЕ |
| *образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Драгиша Бојовић, редовни професор | | | | | | |
| Ужа научна област за коју је изабран у звање | | Српска и компаративна књижевност | | | | | | |
| Датум избора | | 25. 9. 2012. | | | | | | |
| Установа у којој је запослен | | Филозофски факултет у Нишу | | | | | | |
| Е-пошта | | dragisa.bojovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Бојовић, Драгиша. *Поетика чуда*, Зборник Матице српске за књижевност и језик*.* 2014,  62/3, Нови Сад, 639–648. | | | | | | M24 | |
| 2 | Бојовић, Драгиша. *Јабука као евхаристијски симбол.*Црквене студије. 2014, бр. 11, Ниш, 525-530. | | | | | | M24 | |
| 3 | Бојовић, Драгиша. *Истраживања српске рецепције светоотачке књижевности*.  Црквене студије*.* 2015, бр. 12, Ниш, 25–34. | | | | | | M24 | |
| 4 | Бојовић, Драгиша. *Мотив лаког тркача у српској хагиографској књижевности.* Зборник радова Филозофског факултета Универзитета у Приштини, 2017, XLVII(2), Косовска Митровица, 43-51. | | | | | | M51 | |
| 5 | Бојовић, Драгиша. *Ниневијски гласови. Прилог проучавању једног библијског мотива,* Philologia Mediana, 2017, бр. 9, Ниш, 79–86. | | | | | | M51 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Снежана Милојевић, *Типологија страдања и смрти у старој српској књижевности* | 13. 10. 2016. | 4. 6. 2020. |
| 2. |  |  |  |
| 3. |  |  |  |
| 4. |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | НЕ |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | Јеванђеље по Јовану у српској житијној књижевности | | | | | | |
| Научно поље | | | Друштвено-хуманистичке науке | | | | | | |
| Научна област | | | Филологија | | | | | | |
| Ужа научна област | | | Српска и компаративна књижевност | | | | | | |
| Научна дисциплина | | | Стара српска књижевност | | | | | | |
| 1. | Предмет научног истраживања *(до 800 речи)* | | | | | | | | |
| Предмет научног истраживања везан је за стару српску књижевност и то за две најзначајније њене димензије: за житије као најзначајнији жанр и за однос са Библијом као најзначајнијом везом са књижевном традицијом. Истраживање обухвата период од XII до XVII века, од непознатог Дукљанина и Светога Саве па све до Патријарха Пајсија. Предмет истраживања тиче се препознавања и разумевања Јеванђеља по Јовану у ужем и ширем смислу унутар грађе житија, имајући у виду да житија светаца представљају продужетак библијске „историје“. Веза Јеванђеља по Јовану и српских средњовековних житија испитује се и тумачи преко анализе наведених јеванђељских идеја, мисли, цитата, мотива итд. То је условљено потврђеном теоријом по којој идеје средњовековних аутора обавезно траже аналогију у Библији и у другим ауторитативним хришћанским текстовима. Истраживањем се чини још значајнијим ако се има у виду да Јеванђеље по Јовану има посебно место међу свим јеванђељским тестовима. Очекивано је да се та посебност потврди и преко рецепције у старој српској књижевности.  Једно од најважнијих питања система књижевних жанрова у средњем веку је однос тих жанрова према богослужењу као обједињујућим фактором више уметности (књижевност, музика, сликарство). Та веза која се остварује преко споја одређених делова на нивоу богослужбене године или богослужбених циклуса има и своје унутрашње устројство које се огледа у стварању богослужбеног слоја унутар одређеног жанра у овом случају – житија. Тако библијска богослужбена читања добијају своје место и изван строгог богослужбеног поретка. За ово истраживање ће бити посебно важан однос између богослужбених и (не)богослужбених цитата. Треба очекивати да овај богослужбени део доминара, јер се он може посматрати и као део ауторске, али и богослужбене свести писаца житија. Наиме, већина њих су бослужитељи (јереји и архијереји) и библијска односно новазаветна мисао није само илустрација њиховог односа према догађају и јунаку, већ је и део њихове стваралачке философије, са једне стране, и начин индивидуалног препознавања појава у свету и ван света, у историји и метаисторији. То даље значи да се проблем може рзматрати и из следећих перспектива: као потреба за синхронизацијом анализе библијских цитата са њиховом употребом у служби Божијој, као и са њиховим тумачењима у православно-хришћанској традицији. Истраживања Јеванђеља по Јовану унутар текста житија окренута су и према писцу и према читаоцу, нарочито према оном невидљивом потенцијалу дејстава који се актуелизује у процесу читања. Кључне теоријске поставке за оваква истраживања су оне о функционалним техникама Рикарда Пикиа и Александра Наумова о стварању дела и настанку корелација на линији идеја-слика-текст. Добар подстицај оваквим истраживањима дају и радови Радмиле Маринковић, Драгише Бојовића, Љиљане Јухас Георгиевски, Маје Анђелковић и др.  Треба нагласити да је у периоду између два светска рата покренута у српском издаваштву пракса визуелног издвајања библијских цитата и навођења њихових извора, без подробнијих објашњења у основном тексту или у критичком апарату. То су 1932. године урадили Станоје Станојевић и Душан Глумац објавивши капитално дело српске културе - *Свето писмо у нашим старим споменицима* у коме се налазе библијски цитати из готово свих до тада објављених дела изворне српске средњовековне литерарне и документарне прозе. У новије време важно место припада и зборнику радова *Српска књижевност и Свето писмо,* који је проистекао из рада Међународног славистичког центра Филолошког факултета у Београду који је 1996. био посвећен овој теми. Несумњиво као важна библиографска јединица појављује се и књига Драгише Бојовића и Дарка Крстића, *Премудрост у Светом Писму и српској књижевности.* Ова књига указује на потребу откривања и учитавања аутентичног библијског смисла, који се поред јасно издвојених цитата налази у слоју дела у ком се нуди асоцијација и алузија на одређено библијско место, што је савременом читаоцу посебно тешко да препозна. Зато је посао истраживача и научника да учитавањем аутентичног библијског смисла истакну вредност уметничке поруке анализираних средњовековних текстова. Истраживање библијског утицаја на писце старе српске књижевности пружа огромне могућности и води откривању и дефинисању бројних модела којима се тај однос може изразити и, како наглашавају аутори, у спектру библијских симбола и мотива често остају неопажени они чија се семантика не може препознати током првог читања или пишчева порука остаје скривена испод наслага лакше препознатљивих библијских кодова.  Имајући у виду досадашње теорије и резултате истраживача и приређивача средњовековних прозних текстова, нарочито библијске интертекстуалности, рад ће се фокусирати на следеће задатке: 1. Поетичка испитивања тематско-мотивског и идејног аспекта Јеванђеља према тексту житија. 2. Анализа функције Јеванђеља у структурној организацији текста. 3. Питања адаптације јеванђељског садржаја у житијним текстовима пратећи начине навођења цитата поштовањем утврђених категорија и форми цитатности које у великој мери омогућавају да се поред јасно издвојених цитата зађе и у слој дела који обилује асоцијацијама и алузијама на одређено место из поменутог Јеванђеља. Унутар успостављених категорија цитатности које се, имајући у виду близину, односно удаљеност од јеванђељског предлошка именују као преноси, имитације и описи, биће потребно утврдити форме цитатности: дословне, неозначене, модификоване, сажете, отворене, прикривене (код којих је присутна потпуна усклађеност са предлошком и који потврђују његов вредносни свет као и истинитост сопственог ауторског исказа); идеје, фразе, поређења, алузије (у којима се имитира предложак, успоставља аналогија са текстуалним и запамћеним светом поредлошка, ставара се утисак понављања истог модела у другачијим околностима) и адаптације, сажетке, интерпретације, коментаре, критике, парафразе, реминисценције (у којима је присутна највећа слобода пишчевог интервенисања, код којих је могуће, такође, препознати пишчев дијалог са више цитата из предлошка као вид описног казивања). Овај модел трагања за транспарентним јеванђељским цитатима и онима који су идентификовани откривањем дубинског слоја текста, сачињеног из асоцијација и алузија, омогућује продор у непресушна поетичка и естетичка тумачења српског житијног текста. Пут ка добрим резултатима води преко методологије науке о књижевности и богословске науке. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Иако оваква истраживања нису потпуно нова у нашој науци, први пут ће бити истражена једна тема која тражи целовит и синтетички приступ, као и коришћење литературе из више научних дисциплина, како из науке о књижевности, тако и из богословља. Поред теорија Рикарда Пикиа и Александра Наумова, веома важним се чини усвајање теорија о интертекстуалбост Ј. Кристеве, М. Јувана и других. Све ово подразумева коришћење литературе на енглеском, руском, бугарском и другим језицима. Такође је потребно користити достигнућа и српских научника, међу којима треба поменути Радмилу Маринковић, Љиљану Јухас Георгиевски, Драгишу Бојовића, Дарка Крстића, Владана Таталовића, Мају Анђелковић, Александру Костић Тмушић и друге. Јелена Јонић има добар увид у литературу, која се бави овом проблематиком. Већи део њеног истраживања, међутим, имаће пионирски карактер. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Кључни циљ истраживања је проналажење, идентификација и типологизација јеванђељских цитатата, као и контекстуализација Јеванђеља по Јовану у српској житијиној књижевности, што, у крајњем случају, доприноси рецепцији библијског текста у књижевности.  Поред тога потребно је реконструисати теолошко-књижевну свест житијних стваралаца пратећи заступљеност богослужбене употребе Јеванђеља у средњовековним житијима, као и утврдити механизме средњовековног стваралаштва кроз објашњење важне функције Јеванђеља у структурној организацији текста. Том приликом треба утврдити разлике у цитатима житија у односу на словенски превод Јеванђеља, те испитати у којој мери и на који начин се ти цитати прилагођавају житијној књижевности.  Потребно је, такође, препознати, идентификовати и именовати цитатне форме. Цитатне форме су у ствари врсте интертекста које показују начин на који је дошло до интеракције између текстова, од избора предлошка, начина њиховог преобликовања до коначне значењско-вредносне рефункционализације. Са овим поглављем, које је и тежиште читавог рада, циљ је установити известан поредак међу цитатима, успоставити категорије цитатности и унутар њих цитатне форме како би се организовала цитатна грађа која је расута по целом садржају житија. Као полазиште за успостављање оваквог поретка може поставка о цитатним фигурама Марка Јувана.  Један од важнијих задатака је типизација житијних ликова према библијском моделу, уз дефинисање образаца њиховог поређења, полазећи од основне релације светитељи–грешници, па све до најфинијих поређења у репертоару јеванђељских личности, што у великој мери утиче на рељефност у изградњи житијних јунака.Потребно је уочити и паралеле у функцији грађења ликова доказујући тезу да је упоређивање ликова са истакнутим библијским личностима опробано средство житијне литературе.  Када је реч о поетичким испитивањима, циљ је сагледати тематско-мотивски и идејни аспект у Јеванђељу, као и његову рафлексију на текст житија, у ту сврху треба испитати односе на релацији: Јеванђеље и стварање култа; Јеванђеље и љубав; Јеванђеље и молитва; Јеванђеље и чуда, као и сагледати Јеванђеље као топос у сфери хришћанске етике.  Сва ова проучавања имају за циљ допринос познавању и дубљем разумевању механизама средњовековног стваралаштва на пољу житијне књижевности, као и допринос медијевистичким истраживањима уз указивање на могуће правце даљих истраживања. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Први очекивани резултат тиче се утврђивања актуелног стања науке на пољу проучавања и разумевања библијске цитатности.  Након што је на основу прегледа досадашњих истраживања утврђено да је присуство библијске, у овом случају јеванђељске цитације, а самим тим и њено тумачење и рецепција у српској житијиној грађи тек начета тема, констатовано је да она мора да буде допуњена са становишта историје, теологије, историје и теорије књижевности, као и са становишта дубинских књижевних тумачења и свеобухватних књижевно-критичких анализа.  Очекује се да резултат истраживања буде откривање слојевитости значења житијног текста, као и прецизирање, допуњавање и донекле исправка у могућим начинима његовог тумачења.  Ово истраживање би за резултат имало разрађену методологију, која подразумева аналитичност и поступност у интерпретацији.  Резултати истраживања имаће изражен практичан значај који се огледа у етичком ставу који је садржај већине поглавља, а посебно ће бити разрађен у поглављима: Писци житија као православне апологете, Јеванђеље по Јовану и љубав, Јеванђеље по Јовану и стварање култа, Јеванђеље по Јовану као топос у сфери хришћанске етике.  Очекује се да један од важнијих резултата буде подршка системском проучавању и настанку студија оваквог типа.  Крајњи исход био би оригинални научни резултат докторске дисертације, имајући у виду да Јеванђеље по Јовану није било предмет досадашњих књижевно-критичких анализа у контексту житија. | | | | | | | | | |
| 5. | Примењене научне методе *(до 300 речи)* | | | | | | | | |
| Тема *Јеванђеље по Јовану у српској житијној књижевности* подразумева интердисциплинарни приступ , уз паралелно коришћење метода науке о књижевности и методологије богословља. Присуство јеванђељског текста у житијној књижевности намеће примарност теорија рецепције, која ће бити полазишна основа у стратегији читања и тумачења. Нужно ће бити и бављење аналитичком, аналитичко-синтетичком, херменеутичком, дескриптивном, као и експликативном методом, потом методом конкретизације и индуктивно-дедуктивном методом. Рад захтева и укључивање методе генерализације, као и дијалектичку и компаративну. Везивно ткиво рада биће свакако теорија интертекстуалности чија се теоријска разматрања баве проучавањем присуства текста у тексту. Применом интертекстуалне теоријске праксе очекују се значајни резултати интертекстуалних стратегија, односно идентификација начина рецепције јеванђеља код наших животописаца. Тема подразумева садржајнији приступ у тумачењу и разумевању Јеванђеља у житијном тексту и нуди значајан репертоар истраживачких тема које овом приликом свакако неће бити исцрпљене. Кандидат се мора ослањати и на сазнања и искуства блиских научних дисциплина: теологије (нарочито есхатологије), философије, историје, историје уметности, у мери у којој је то неопходно за овакво истраживање, без залажења у уже стручне аспекте тих подручја медијевистике. | | | | | | | | | |
| Предложена тема се прихвата неизмењена | | | **ДА** | | | НЕ | | | |
| Коначан наслов теме докторске дисертације | | | Јеванђеље по Јовану у српској житијној књижевности | | | | | | |
| **ЗАКЉУЧАК** *(до 100 речи)* | | | | | | | | | |
| Једно од најзначајнијих поља истраживања у науци о српској средњовековној књижевности тиче се релације према библијском тексту. Иако та литература пружа изузетне могућности за анализу садржаја и откривање непознатих семантичких веза, до сада наука није у довољној и правој мери одговорила на те изазове. У том смислу, ова дисертација може представљати прекретницу и означити први свеобухватни приступ одређеном књижевно-теоријском проблему. Истраживачки изазов је још већи ако имамо у виду сложеност Јеванђеља по Јовану и вишезначног његових рефлексија у српском житијном тексту. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-003/20-021** | | | | | |
| Датум именовања Комисије | | | | **9. 6. 2020. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Маја Анђелковић, редовни професор | | | | председник |  | | |
| Српска књижевност | | | Филолошко-уметнички факултет у Крагујевцу | |
| (Научна област) | | | (Установа у којој је запослен) | |
| 2. | | Др Драгиша Бојовић, редовни професор | | | | ментор, члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Предраг Петровић, ванредни професор | | | | члан |  | | |
| Систематска теологија | | | Православни богословски факултет у Београду | |
| (Научна област) | | | (Установа у којој је запослен) | |
| Датум и место:  8. 7. 2020, Ниш | | | | | | | | | |